section_heading: Klupska karijera
paragraph_text: U veljači 1997. Anelka prelazi u Arsenal za novčanu naknadu od 500 000 funti. U sezoni 1997./98. se probio do prvog tima Arsenala kao zamjena ozlijeđenom Ianu Wrightu. To je bila prva prava sezona za Anelku u Arsenalu i do tad u karijeri. Prvi pogodak za Arsenal postigao je 9. studenog 1997. u 3:2 pobjedi nad Manchester Unitedom na Highburyju. Arsenal osvaja Premier Ligu te sezone, a Nicolas je bio jedan od ključnih igrača.